पाएं अपने शहर की ताज़ा ख़बरें और फ्री ई-पेपरडाउनलोड करें
पिछले साल 2020 में लाॅकडाउन 24 मार्च को लगा था, इस समय काेराेना के मात्र केस 6 थे। पिछले साल 5 मई को 12 केस व 20 कंटेनमेंट जोन बनाए गए थे। सभी डीएमसीएच के आइसोलेशन में थे। जिसमें से 6 लोग कोरोना की जंग को जीत कर स्वस्थ भी हुए थे। अगर हम इस साल की बात करें तो लाॅकडाउन 5 मई से शुरू कर दिया गया है। लाॅकडाउन के पहले ही दिन कोरोना से मुख्यालय डीएसपी की पत्नी समेत 10 लोगों ने दम तोड़ दिया। पिछले 24 घंटे में 148 पॉजिटिव केस मिले, जबकि 39 लोग स्वस्थ भी हुए। मरने वाले में डीएमसीएच में 7 व प्राइवेट अस्पताल में 3 शामिल हैं। जिसमें दरभंगा जिले के 5, मधुबनी के 3 व समस्तीपुर जिला के 2 शामिल हैं। इधर, डीएमसीएच के आइसोलेशन में 125 व आइसीयू में 6 गंभीर मरीज भर्ती हैं। सभी मरीज ऑक्सीजन पर हैं। होम आइसोलेशन में 1114 मरीज रह रहे हैं। 1372 एक्टिव केस हैं। वहीं स्वास्थ्य विभाग की ओर से पिछले 24 घंटे में रैपिड एंटीजन किट से 1078 लोगों की जांच की गई। जिसमें 88 कोरोना पॉजिटिव मरीज मिले हैं। डीएमसीएच के फ्लू कॉर्नर में 125 लोगों की जांच में 40 पॉजिटिव मिले हैं। जबकि आरटीपीसीआर में 920 लोगों की जांच में 20 पॉजिटिव मरीज मिले हैं।
किरतपुर में 35 लोगों की जांच में 4 लोग मिले कोरोना संक्रमित
प्रखंड में कोरोना की स्थिति दिन प्रतिदिन भयावह होती जा रही है। कोरोना संक्रमण के शिकार लोग गांव-गांव में मिलने लगे हैं। बुधवार को पीएचसी में जांच के दौरान 4 लोग संक्रमित पाए गए। चिकित्सा पदाधिकारी पीके ठाकुर ने बताया कि पीएचसी में 35 लोगों को एंटीजन व आरटीपीसीआर जांच की गई। जिसमें 4 लोग संक्रमित पाए गए हैं। इनमें जग्सो गांव, किरतपुर, रसियारी, और बकोनियां गांव के एक-एक मरीज शामिल हैं। प्रखंड में कुल संक्रमित मरीजों की संख्या 12 हो गई है। जिसमें रसियारी में 5 हैं। सभी होम आइसोलेशन में हैं।
एक्सपर्ट की राय : सोशल डिस्टेंस का करें पालन
^पिछले साल की तुलना में इस साल कोरोना दूसरा स्ट्रेन है। इसके लक्षण अलग हैं। पहले अधिक उम्र के लोगों की मौत होती थी। अब 20 से 45 उम्र के लोगों की मौत होती है। जैसे ही लक्षण आए तो डॉक्टर से संपर्क करें। पिछले साल कोरोना किडनी वाले लोगों को ज्यादा होता था। अब तो अन्य बीमारी वाले लोगों को भी प्रभावित कर रहा है।
-डॉ. अमित कुमार नायक, सहायक प्राध्यापक, शिशु विभाग, डीएमसीएच
^सरकार के द्वारा जो ढील दी गई थी। पर्व त्यौहारों में लोग जुटने लगे। शादियां हाेने लगीं। जिसका परिणाम है, इस साल कोरोना काफी तेजी से बढ़ा। कोरोना से बचने के लिए मास्क को हथियार बना लें। सोशल डिस्टेंस का पालन करे।
- डॉ. मृदुल कुमार शुक्ला, संचालक, आईबी स्मृति कोविड अस्पताल
एसोसिएशन ने जारी की चिकित्सकों की सूची
डॉ. चंदन कुमार 7909021289, डॉ. प्रशांत झा 9534299881, डॉ. विजय पांडे 7654475270 से इलाज के संबंध में जानकारी सुबह 8 से 10 बजे तक ले सकते हैं। वही सुबह 10 से 12 बजे तक डॉ. दीपक झा 8860854151, डॉ. अमित आनंद 7011856710, डॉ. हिमांशु कुमार 9304733561, डॉ. मनीष कुमार 7250083000, डॉ. एनके सुमन 8864007236 से जानकारी ली जा सकती है। जबकि दोपहर 12 से 2 बजे तक डॉ. धरंजय कुमार 9430018279, डॉ. अमित कुमार 7870656085, डॉ. माधव कुमार 9412629137, डॉ. कमल कांत 9911719346, डॉ. सचिन कुमार 7633024312, डॉ. सरोज कुमार 9852442740, डॉ. अरविंद कुमार 8603184066।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva awa_Deva hin_Deva bho_Deva hin_Deva bho_Deva zho_Hant eng_Latn